                             højesterets dom
                         afsagt mandag den 30. august 2010
sag 319/2009
(1. afdeling)
rigsadvokaten
mod
dansk juletræsdyrkerforening
og
t2
(advokat j. korsø jensen, beskikket for begge)
i tidligere instanser er afsagt dom af retten på frederiksberg den 17. februar 2009 og af østre
landsrets 10. afdeling den 24. september 2009.
i pådømmelsen har deltaget fem dommere: peter blok, børge dahl, marianne højgaard
pedersen, poul dahl jensen og hanne schmidt.
påstande
dommen er anket af anklagemyndigheden med påstand om skærpelse, således at dansk jule-
træsdyrkerforening idømmes en bøde på ikke under 500.000 kr., og t2 idømmes en bøde på
50.000 kr., subsidiært 25.000 kr.
dansk juletræsdyrkerforening og t2 har påstået stadfæstelse.
anbringender
anklagemyndigheden har anført, at der ved vurderingen af forholdets grovhed skal lægges
vægt på, at der er tale om en anbefaling om brug af mindstepriser til en brancheforenings
medlemmer udsendt efter, at konkurrencestyrelsen havde udstedt påbud til foreningen om at
ophøre med at udsende vejledende mindstepriser. der foreligger derfor en alvorlig overtræ-
                                               - 2 -
delse af konkurrencelovens § 6. der foreligger ikke formildende omstændigheder, der kan
tillægges væsentlig betydning ved udmålingen af bøden.
t2 er skyldig i en forsætlig overtrædelse af konkurrenceloven og har som direktør i dansk
juletræsdyrkerforening haft en overordnet og selvstændig stilling og været særdeles aktiv i
forbindelse med vejledningen om brugen af mindstepriser. heller ikke i forhold til ham fore-
ligger der formildende omstændigheder. bøden bør fastsættes med udgangspunkt i hans løn-
indkomst svarende til en måneds bruttoløn eller i hvert fald en måneds nettoløn, hvorved bø-
den bliver følelig og proportional. indtægtsbestemte bøder vil lette bødefastsættelsen.
dansk juletræsdyrkerforening og t2 har anført, at forholdet ikke er af en sådan grovhed, at
der er grundlag for at forhøje bøden. forholdet falder ind under kategorien mindre alvorlige
overtrædelser, der også omfatter en bøde på 400.000 kr. de udsendte nyhedsbreve mv. kan
ikke antages at have haft en faktisk indvirkning på medlemmernes prisfastsættelse ved salg af
juletræer. endvidere har t2 efter påbudet af 16. marts 2001 løbende ved drøftelser med kon-
kurrencestyrelsen søgt vejledning om, hvilken orientering der kunne udsendes til medlem-
merne om priserne på juletræer. han har således både på et møde med konkurrencestyrelsen i
juli 2005 og ved en senere henvendelse til styrelsen søgt rådgivning med henblik på at over-
holde bestemmelserne i konkurrenceloven.
der er ikke grundlag for at forhøje bøden til t2, herunder heller ikke til en måneds brutto-
eller nettoløn. ved overtrædelser af konkurrenceloven er virksomhedsansvaret det primære,
og der må også lægges vægt på, at t2 ikke har haft økonomisk fordel af overtrædelsen.
lovforarbejder
i forslaget til lov nr. 426 af 6. juni 2002 om ændring af konkurrenceloven (offentligretlige
konkurrencebegrænsninger, bøder mv.) hedder det i bemærkningerne vedrørende § 23, stk. 3,
bl.a. (folketingstidende 2001/2002, 2. samling, l 171, tillæg a, side 4452f):
       ”ved den seneste ændring af konkurrenceloven, jf. lov nr. 416 af 31. maj 2000, blev
       principperne for bødeudmåling, men ikke bødeniveauet, tilnærmet europa-kommissio-
       nens principper for beregning af bøder. ved udmålingen af en bøde efter den gældende
       lov skal der tages udgangspunkt i overtrædelsens grovhed og varighed. dette udgangs-
       punkt fastholdes med forslaget. det svarer også til de principper, som kommissionen
                                          - 3 -
anvender, jf. kommissionens meddelelse om beregning af bøder (ef-tidende 1998, nr.
c 9, s. 3).
efter forslagets 2. pkt. skal der ved fastsættelsen af bødens størrelse udover de alminde-
lige regler i straffelovens kapitel 10 tages hensyn til den juridiske persons omsætning
det seneste år forud for domsafsigelsen eller udstedelsen af et bødeforlæg. ved fastlæg-
gelsen af omsætningen tages der udgangspunkt i reglerne i bekendtgørelse nr. 895 af 21.
september 2000 om beregning af omsætning i konkurrenceloven, idet det dog ikke er
koncernomsætningen, men alene omsætningen i den virksomhed, der har begået over-
trædelsen, der skal tages hensyn til.
der er således tre faktorer, der primært skal tages udgangspunkt i ved fastsættelsen af en
bøde for en overtrædelse af konkurrenceloven, nemlig overtrædelsens grovhed og va-
righed samt den juridiske persons omsætning. en overtrædelses grovhed og varighed
skal vurderes efter de samme principper, som det er tilfældet efter den gældende lov,
hvilket også svarer til kommissionens praksis. det betyder, at der ved vurderingen af en
overtrædelses grovhed kan sondres mellem en mindre alvorlig overtrædelse, en alvorlig
overtrædelse og en meget alvorlig overtrædelse.
på baggrund af overtrædelsens grovhed kan der fastsættes et grundbeløb, som skal være
føleligt for de involverede virksomheder og samtidig forebygge overtrædelser af kon-
kurrenceloven.
en overtrædelse af konkurrenceloven vil som udgangspunkt omfatte det danske marked
eller en del heraf. af hensyn hertil bør grundbeløbet for en overtrædelse af konkurren-
celoven ligge på et lavere niveau end for en overtrædelse af eu-konkurrencereglerne.
en vis tilnærmelse til eu-konkurrencereglerne forudsætter, at grundbeløbet for en min-
dre alvorlig overtrædelse af konkurrenceloven bør ligge i størrelsesorden fra 10.000 kr.
til 400.000 kr. er der tale om en alvorlig overtrædelse, kan grundbeløbet udgøre fra
400.000 kr. til 15 mio. kr. og for en meget alvorlig overtrædelse fra 15 mio. kr. og der-
over.
hvad angår varigheden af en overtrædelse, kan der, som også anført i erhvervsudval-
gets betænkning af 18. maj 2000 (ft 1999-2000, tillæg b, s. 1297, h. sp.), og i overens-
stemmelse med eu-konkurrenceretten, sondres mellem en overtrædelse af kortere va-
righed (mindre end 1 år), af mellemlang varighed (1-5 år) og af lang varighed (over 5
år).
varigheden af en virksomheds overtrædelse af konkurrenceloven bør have indflydelse
på bødeniveauet. for en overtrædelse af lang varighed vil det f.eks. betyde, at der for
hvert år en overtrædelse har fundet sted, kan ske en forhøjelse med op til 10 pct. af det
beløb, der fastlægges for overtrædelsens grovhed.
som nævnt skal der ved fastsættelse af bødens størrelse også tages hensyn til den juridi-
ske persons omsætning. det er omsætningen fra samtlige de varer og tjenesteydelser,
som virksomheden producerer eller distribuerer, der skal tages hensyn til, og således
ikke kun omsætningen fra de varer m.v., der indgår i det relevante marked, som over-
trædelsen har relation til.
                                               - 4 -
      den bøde, som er fremkommet ved en vurdering af overtrædelsens grovhed og varig-
      hed, vil derfor hvor det skønnes nødvendigt kunne reguleres i opadgående eller nedad-
      gående retning afhængig af virksomhedens omsætning. det betyder, at de ovennævnte
      grundbeløb er vejledende. i visse tilfælde kan en lille virksomhed således få reduceret
      grundbeløbet for en overtrædelse, mens det i andre situationer kan betyde en forhøjelse
      af grundbeløbet for en stor virksomhed. en graduering af grundbeløbet bør altid over-
      ordnet set afspejle den sigtedes eller tiltaltes faktiske rolle i f.eks. et kartel og dermed
      muligheden for at påføre andre virksomheder eller forbrugere økonomisk skade ved
      overtrædelsen.
      de ovenfor angivne bemærkninger om bødeniveau har karakter af et udgangspunkt for
      strafudmålingen, som kan fraviges af domstolene i opad- eller nedadgående retning,
      hvis der i konkrete sager foreligger skærpende eller formildende omstændigheder.”
i den nævnte betænkning fra folketingets erhvervsudvalg af 18. maj 2000 over forslaget til
lov nr. 416 af 31. maj 2000 om ændring af konkurrenceloven (fusionskontrol, konkurrence-
rådets sammensætning, decentralisering mv.), hedder det bl.a. (folketingstidende 1999/2000,
l 242, tillæg b, side 1297):
      ”i de situationer, hvor der idømmes en bøde, vil det i strafudmålingen indgå, om der er
      tale om en mindre overtrædelse, en alvorlig overtrædelse eller en meget alvorlig over-
      trædelse.
      en mindre alvorlig overtrædelse kan være en konkurrencebegrænsende vertikal aftale
      med en beskeden virkning på det relevante marked. eksempelvis en bestemmelse i en
      eneforhandlingsaftale, der forbyder eneforhandleren at levere til kunder uden for områ-
      det, og som aldrig har været håndhævet. et andet eksempel kan være en eksklusiv
      købsforpligtelse for en forhandler, og som løber i mere end 5 år.
      en alvorlig overtrædelse kan f.eks. bestå i en vertikal aftale vedrørende fastsættelse af
      bindende mindstepriser ved videresalg. et andet eksempel kan være en horisontal kon-
      kurrencebegrænsende aftale, hvor to producenter f.eks. i fællesskab har udviklet et pro-
      dukt og i forbindelse hermed aftaler at afstå fra at konkurrere med hinanden ved salget
      af produktet. endelig kan et misbrug af dominerende stilling være en alvorlig overtræ-
      delse.
      som eksempel på de meget alvorlige overtrædelser kan nævnes pris- eller markedsop-
      delingskarteller, som omfatter de væsentligste aktører på markedet. det kan også være
      tilfælde, hvor en virksomhed med en monopolstilling forsøger at fastholde denne ved en
      flerhed af misbrug.”
højesterets begrundelse og resultat
foreningen
                                                - 5 -
en opfordring fra en brancheforening til medlemmerne, der har til formål eller til følge at be-
grænse priskonkurrencen mellem disse, må i almindelighed anses for en alvorlig overtrædelse
af konkurrenceloven i den forstand, hvori dette udtryk er anvendt i forarbejderne til 2002-lo-
ven om ændring af konkurrenceloven. efter disse forarbejder er udgangspunktet herefter en
bøde i intervallet 400.000 kr. til 15 mio. kr.
ved vurderingen af dansk juletræsdyrkerforenings opfordringer i perioden fra december
2002 til august 2006 til medlemmerne om brug af mindstepriser ved salg af juletræer må der
lægges vægt på, at medlemmerne samlet havde en relativt beskeden omsætning og en begræn-
set markedsandel. på den anden side må der tages hensyn til overtrædelsernes karakter og
varighed – det drejer sig om opfordringer om brug af mindstepriser gennem en periode på 3-4
år.
efter en samlet vurdering finder højesteret herefter, at bøden bør forhøjes til 500.000 kr.
ledelsen
i en sag om et selskabs eller en forenings overtrædelse af konkurrenceloven må den bøde, der
pålægges selskabet eller foreningen, i almindelighed anses for den primære strafsanktionering
i anledning af overtrædelsen.
ved fastsættelsen af bøden for t2 må der i overensstemmelse med almindelige bødeudmå-
lingsprincipper navnlig lægges vægt på grovheden af overtrædelsen og hans andel heri. her-
efter findes straffen for t2 at burde fastsættes til en bøde på 25.000 kr. det bemærkes, at hø-
jesteret ikke finder grundlag for at udmåle bøden med udgangspunkt i den ansattes brutto-
eller nettomånedsløn.
forvandlingsstraffen fastsættes til fængsel i 10 dage.
sagsomkostninger
efter omstændighederne, herunder sagens principielle karakter, bør statskassen betale sagens
omkostninger for højesteret.
                                      thi kendes for ret:
                                              - 6 -
dansk juletræsdyrkerforening straffes med en bøde på 500.000 kr.
t2 straffes med en bøde på 25.000 kr.
forvandlingsstraffen fastsættes til fængsel i 10 dage.
statskassen skal betale sagens omkostninger for højesteret.
